The Wall Street Journal
The Wall Street Journal su međunarodne dnevne novine pisane na engleskom jeziku sa značajnim naglaskom na poslovne i ekonomske vijesti. Objavljuje ga kompanija Dow Jones & Company, divizija kompanije News Corp zajedno sa evropskim i azijskim izdanjima šest puta sedmično. Journal su najveće novine u Sjedinjenim Američkim Država po tiražu. Prema podacima iz marta 2013. godine od strane organizacije Alliance for Audited Media, tiraž je iznosio oko 2.4 miliona primjeraka (uključujući skoro 900.000 digitalnih pretplata). Za usporedbu, USA Today ima tiraž od 1.7 miliona primjeraka. Glavni su mu konkurent Londonske novine Financial Times, koje se takođe objavljuju u nekoliko izdanja. Journal se uglavnom fokusira na američke ekonomske i svjetske poslovne teme kao i finansijske vijesti i probleme. Ime novina potiče od ulice u gradu New York City koja se zove "Wall Street" i dio je finansijalnog distrikta New Yorka. Neprestano ga štampaju Charles Dow, Edward Jones i Charles Bergstresser od 8. jula 1889. godine. Štampano izdanje je nagrađeno sa Pulitzer nagradom trideset četiri puta,, uključujući njeno izvještavanje 2007. godine o promjenama datuma davanja dionica i neželjenim posljedicama kineske ekonomske reforme. 2011. godine, The Wall Street Journal je ponovo osvojio prvo mjesto na Media Power 50 listi, već dvanaest godina za redom.